钦定古今图书集成/明伦汇编/氏族典/第363卷 > 《廖用贤尚友录》 > 任中正
## 钦定古今图书集成/明伦汇编/氏族典/第363卷 > 《廖用贤尚友录》 > 任中正

按《宋史任中正传》：“中正，字庆之，曹州济阴人。父载，右
拾遗。中正进士及第，为池州推官，历迁给事中。大中
祥符九年，拜尚书工部侍郎，进兵部侍郎，参知政事。
仁宗在东宫时，以右丞兼宾客，迁工部尚书。帝既即
位，乃拜兵部尚书。中正素与丁谓善，谓且贬，中正营
救，谓降太子宾客，知郓州。中正弟尚书兵部员外郎”
中行、右正言、中师，皆坐贬。顷之，以母老徙曹州，迁礼
部尚书，卒，谥康懿。中正事亲孝，平居简素，而饮食极
丰美。